Vaatimukset täyttävän vesimittarin tunnistaa joko tyyppihyväksyntämerkinnästä tai CE M -merkinnästä. Jos laskutuskäytössä oleva vesimittari ei täytä mittauslaitelain vaatimuksia, sinun pitää ottaa yhteyttä laskuttavaan tahoon, yleensä veden toimittavaan vesilaitokseen tai huoneistokohtaisten mittareiden kohdalla taloyhtiöön, joka vaihtaa mittarin vaatimustenmukaiseen malliin. Vesimittaria, joka ei täytä vaatimuksia, ei saa käyttää vedenkulutuksen laskutukseen.